ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ



គណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស

លេខ. ………………………………….

កាលបរិច្ឆេទ: ថ្ងៃទី២១ ខែតុលា ឆ្នាំ២០១៩

ជូនចំពោះ ឯកឧត្ដម វរសេនីយ៍ឯក បណ្ឌិត ផេងសាវ័ញ ធីបផាវង្សសៃ

អគ្គនាយករងនៃអគ្គនាយកដ្ឋានប៉ូលីស

ប្រធានលេខាដ្ឋាននៃគណៈកម្មាធិការជាតិប្រឆាំងការជួញដូរមនុស្ស

ក្រសួងសន្តិសុខសាធារណៈ

ឯកឧត្ដមជាទីរាប់អាន


នាងខ្ញុំ សូមថ្លែងអំណរគុណយ៉ាងជ្រាលជ្រៅ ចំពោះវត្តមានឯកឧត្ដម និងដឹកនាំគណៈប្រតិភូនៃប្រទេសឡាវក្នុង“ កិច្ចប្រជុំប្រទេសបញ្ចូនទាំងបី” ដែលនឹងប្រព្រឹត្តិទៅនៅខេត្តសៀមរាប ប្រទេសកម្ពុជានៅថ្ងៃទី ៣០ -៣១ ខែវិច្ឆិកាឆ្នាំ ២០១៩ខាងមុខ។

នាងខ្ញុំសូមបញ្ជាក់ថា

* សម្តេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ កម្ពុជា និងជាប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស (គ.ជ.ប.ជ) នឹងហោះហើរពីទីក្រុងភ្នំពេញ ដើម្បីផ្ដល់កិត្តិយសស្វាគមន៍ដល់ប្រតិភូមកពីប្រទេសទាំងបី គឺ ប្រទេសភូមា ប្រទេសឡាវ និងប្រទេសកម្ពុជា។ សម្ដេចនឹងថ្លែងសុន្ទរកថាបើកកិច្ចប្រជុំ មុនអញ្ជើញវិលត្រលប់តាមជើងយន្ដហោះវិញ។ បន្ទាប់ពីបញ្ចប់សុន្ទរកថា សម្ដេចលោកនឹងផ្ទេរប្រគល់ភារកិច្ច សម្រួលដល់ការពិគ្រោះយោបល់នៃដំណើរការកិច្ចប្រជុំមកនាងខ្ញុំ លោកជំទាវ ជូ ប៊ុនអេង រដ្ឋលេខាធិការ(អនុរដ្ឋមន្រ្តី)នៃក្រសួងមហាផ្ទៃ និងជាអនុប្រធានអចិន្ត្រៃយ៍នៃគ.ជ.ប.ជ។
* ប្រធានប្រតិភូមកពីប្រទេសឡាវ និងប្រទេសភូមានឹងត្រូវស្នើសុំអញ្ជើញដើម្បីផ្តល់នូវចំណាប់អារម្មណ៍សំខាន់ៗក្នុងអំឡុងពេលបើកកិច្ចប្រជុំ ក៏ដូចជានៅក្នុងកម្មវិធីបិទ។
* ផ្អែកតាមរបៀបវារៈភ្ជាប់ជូន នាងខ្ញុំសង្ឃឹមថា គណៈប្រតិភូនៃប្រទេសនីមួយៗនឹងចូលរួមចែករំលែកនូវមតិយោបល់ដែលមានតំលៃ ជាមួយអនុសាសន៍សំខាន់ៗសម្រាប់ជំហានទៅមុខដើម្បីការពារ លើកកម្ពស់សុវត្ថិភាព និងសិទ្ធិរបស់ពលករចំណាកស្រុករបស់យើងពីហានិភ័យគ្រប់ទម្រង់ទាំងអស់នៃការជួញដូរ និងការកេងប្រវ័ញ្ច ដែលពួកគេកំពុងធ្វើការយ៉ាងនឿយហត់នៅក្នុងប្រទេសថៃដែលជាប្រទេសគោលដៅ។
* សូមឯកឧត្ដមមេត្តា មេត្តាចាត់តាំងមនុស្សសំខាន់ៗដើម្បីចែករំលែកបទបង្ហាញ និងធ្វើការរួមគ្នាលើការរៀបចំសេចក្តីព្រាង (សូមមើលរបៀបវារៈចុងក្រោយដែលភ្ជាប់មកជាមួយ) ។
* កម្មវិធីនឹងផ្ដល់ពេលវេលាសម្រាប់ប្រតិភូ ដើម្បីទស្សនាកន្លែងគួរឱ្យរំភើបមួយចំនួនដូចជាប្រាសាទអង្គរវត្តបេតិកភណ្ឌពិភពលោក និងប្រាសាទដ៏អស្ចារ្យផ្សេងទៀត ឬផ្សេងៗទៀត។

នាងខ្ញុំជឿជាក់ថា ក្នុងរយៈពេលពីរថ្ងៃនោះ យើងនឹងទទួលបានលទ្ធផលផ្លែផ្កាដូចការរំពឹងទុក ក៏ដូចជាកិច្ចសហការកាន់តែខ្លាំងរវាងយន្តការរបស់យើង ក្នុងការឆ្លើយតបទៅនឹងបញ្ហាដែលប្រឈមរបស់ប្រទេសយើង និងអាចស្វែងរកផ្លូវឆ្ពោះទៅមុខក្នុងការលើកកម្ពស់សុវត្ថិភាពនិងអត្ថប្រយោជន៍របស់ប្រជាជននិងប្រទេសរបស់យើងដោយសេរី។

សូមទទួលនូវការរាប់អានពីនាងខ្ញុំ



ជូ ប៊ុនអេង

រដ្ឋលេខាធិការក្រសួងមហាផ្ទៃ

អនុប្រធានអចិន្រ្តៃយ៍នៃគ.ជ.ប.ជ

កម្មវិធីគ្រោងទុក:

កិច្ចប្រជុំពិគ្រោះយោបល់បច្ចេកទេសលើកទី ២

ក្នុងចំណោមប្រទេសបញ្ជូនទាំង ៣ កម្ពុជា ឡាវ ភូមា (CLM) ស្តីពីតួនាទីនៃប្រទេសបញ្ជូន

សម្រាប់

ពង្រឹងការការពារជនចំណាកស្រុកដែលប្រថុយប្រថាននឹងការងារដោយបង្ខំ និងការជួញដូរមនុស្ស

ថ្ងៃទី ៣០-៣១ ខែតុលា ឆ្នាំ២០១៩

នៅសណ្ឋាគារសុខាល័យអង្គរ ខេត្តសៀមរាប ប្រទេសកម្ពុជា

|  |  |  |
| --- | --- | --- |
| ថ្ងៃទី២៩ ខែតុលា ឆ្នាំ២០១៩ ១៨:៣០ ដល់ ២០:០០ រសៀល: ទទួលពិសារភោជនីយហារការងារ និងស្វាគមន៍ដល់ប្រតិភូទាំងបីប្រទេស នៅ………………(និងបញ្ជាក់) | | រៀបចំដោយ គ.ជ.ប.ជ |
| ថ្ងៃទី១: ថ្ងៃទី៣០ ខែតុលា ឆ្នាំ២០១៩ | |  |
| ០៨:៣០ – ០៩:០០ | ភ្ញៀវកិត្តិយស អ្នកចូលរួម ចុះឈ្មោះ |  |
| ០៩:០០ – ០៩:៤៥ | - បើកកិច្ចប្រជុំនៅសណ្ឋាគារសុខាល័យអង្គរ ខេត្តសៀមរាប  របាំជូនពរស្វាគមន៍គណៈប្រតិភូទាំងបីប្រទេស និងភ្ញៀវកិត្តិយស   * មតិស្វាគមន៍ដោយលោកជំទាវ ជូ ប៊ុនអេង អនុប្រធានអចិន្រ្តៃយ៍នៃគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស(គ.ជ.ប.ជ) * មតិចំណាប់អារម្មណ៍ ដោយតំណាងសហគមអ៊ឺរ៉ុប * មតិចំណាប់អារម្មណ៍ ដោយតំណាងអង្គការIOM * មតិចំណាប់អារម្មណ៍ដោយប្រធានប្រតិភូប្រទេសឡាវ ក្រសួងសន្តិសុខសាធារណៈប្រទេសឡាវ * មតិចំណាប់អារម្មណ៍ដោយប្រធានប្រតិភូប្រទេសភូមា អនុរដ្ឋមន្រ្តីនៃក្រសួងមហាផ្ទៃប្រទេសភូមា * មតិបើកកិច្ចប្រជុំដោយសម្ដេចក្រឡាហោម ស ខេង ឧបនាយករដ្ឋមន្រ្តី រដ្ឋមន្រ្តីក្រសួងមហាផ្ទៃ ប្រធានគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស |  |
| ០៩:៤៥ – ១០:១៥ | ការផ្ដល់កិត្តយសថតរូបជាក្រុមដោយសម្ដេចក្រឡាហោម ស ខេង  សំរាកអាហារសំរ៉ន់ |  |
| ១០:១៥ – ១២:០០ | អនុម័តលើរបៀបវារៈ  វគ្គទី១: ច្បាប់​និងគោលនយោបាយដែលមានស្រាប់  ការពិភាក្សាទី១ : ច្បាប់ គោលនយោបាយ និងវិធានការដែលកំពុងអនុវត្ត   * ស្ថានភាពនៃការធ្វើចំណាកស្រុកនាពេលបច្ចុប្បន្ន * ច្បាប់​និងគោលនយោបាយមានស្រាប់ដែលប្រទេសនីមួយៗកំពុងប្រើប្រាស់ដើម្បីជម្រុញសុវត្ថិភាពពលករចំណាកស្រុក និងសិទ្ធរបស់ជនទេសន្តរប្រវេសន៍ * គោលនយោបាយពាក់ព័ន្ធ * វិធានការណ៍កាពារសិទ្ធជនទេសន្តរប្រវេសន៍ * បញ្ហាប្រឈម និងចន្លោះប្រហោងបញ្ហាដែលនៅសេសសល់ប្រឈមនឹងជនចំណាកស្រុកប្រថុយប្រថាន។   អ្នកសម្របសម្រួល - តំណាងមកពីប្រទេសភូមា, …  វាគ្មិន - ក្រសួងការងារនិងបណ្តុះបណ្តាលវិជ្ជាជីវៈប្រទេសកម្ពុជា   * តំណាងប្រទេសឡាវ (នឹងបញ្ជាក់) * តំណាងភូមា (នឹងបញ្ជាក់)   ជជែកពិភាក្សាទូលាយក្នុងចំណោមសមាជិកអង្គប្រជុំ  ឯកសារ - NCCT, UN-ACT |  |
| ១២:០០ – ១៣:៣០ | សំរាកអាហារថ្ងៃត្រង់ |  |
| ១៣:៣០ – ១៥:៣០ | វគ្គទី១***:*** បទពិសោធន៍/ភាពប្រឈម  ការពិភាក្សាទី២: បទពិសោធន៍ ឬការអនុវត្តល្អបំផុតក្នុងការបង្ការ និងគ្រប់គ្រងលំហូរមិនទៀងទាត់នៃចំណាកស្រុក៖  គម្លាត និងបញ្ហាប្រឈមនៃយន្តការការពារ គោលនយោបាយ និងអភិបាលកិច្ចការងារចំណាកស្រុកក្នុងការឆ្លើយតបចំពោះការធ្វើចំណាកស្រុកដែលប្រថុយប្រថានជាពិសេសក្នុងចំណោមពលករជំនាញ និងជំនាញទាបសម្រាប់ការងារតាមរដូវ ប្រចាំថ្ងៃ និងលើសពីនេះ។  អ្នកសម្របសម្រួល *–*លោកជំទាវ ហ៊ូ សាមិត្ត ប្រធានក្រុមការងារខមមីតកម្ពុជា  វាគ្មិន - តំណាងប្រទេសឡាវ (នឹងបញ្ជាក់)   * តំណាងភូមា (នឹងបញ្ជាក់) * នាយកដ្ឋានកណ្ដាលនគរបាលព្រំដែន * UN-ACT   ជជែកពិភាក្សាទូលាយក្នុងចំណោមសមាជិកអង្គប្រជុំ  ឯកសារ - NCCT, IOM |  |
| ១៥:៣០ – ១៥:៤៥ | សំរាកអាហារសំរ៉ន់ |  |
| ១៥:៤៥ – ១៧:១៥ | វគ្គទី២***:*** ការពិភាក្សាពេញអង្គ  បញ្ហាគន្លឹះប្រឈម / បញ្ហាសំខាន់ៗដែលកំពុងជួបប្រទះ និងដំណោះស្រាយសមស្របនិងអនុសាសន៍ដែលបានស្នើ  សម្របសម្រួលដោយ លោកជំទាវ ជូ ប៊ុនអេង អនុប្រធានអចិន្រ្តៃយ៍នៃគ.ជ.ប.ជ (នឹងបញ្ជាក់)   1. យន្តការការពារជនចំណាកស្រុកនៅក្នុងប្រទេសគោលដៅ 2. ការអនុវត្តន៍ច្បាប់ និងការការពារតាមផ្លូវច្បាប់ 3. ការការពារជនរងគ្រោះ  * កំណត់បញ្ហាប្រឈមសំខាន់ៗ និងបញ្ហាដែលត្រូវដោះស្រាយរួមគ្នាក្នុងចំណើមប្រទេសទាំងបី។   ឯកសារ - NCC, IOM, UN-ACT |  |
| ១៧:១៥ – ១៩:០០ | ក្រុមពិសេសសម្រាប់ព្រាងកំណត់ហេតុប្រជុំ***:***  (២រូបពីភាគីកម្ពុជា ២រូបពីភាគីឡាវ និង២រូបពីភាគីភូមា និងដៃគូស្ម័គ្រចិត្ត)  ធ្វើការលើពង្រាងកំណត់ហេតុកិច្ចប្រជុំ |  |
| ថ្ងៃទី២: ថ្ងៃទី៣១ ខែតុលា ឆ្នាំ២០១៩ | |  |
| ០៨:៣០ – ០៩:៣០ | វគ្គទី៣***:*** ពិនិត្យមើលកំណត់ហេតុប្រជុំ  ប្រធានប្រតិភូទាំងបីប្រទេសពិភាក្សាលើពង្រាងចុងក្រោយនៃកំណត់ហេតុប្រជុំ ដោយផ្ដោតលើលទ្ធផលនៃការពិភាក្សា  បញ្ហាប្រឈម និងបញ្ហាគន្លឹះទូទៅ  ដំណោះស្រាយដែលបានស្នើគួរតែត្រូវបានអនុវត្តដោយប្រទេសនីមួយៗនិងដោយកិច្ចសហការរវាងប្រទេសទាំងបី។  អនុសាសន៍សំខាន់ៗដើម្បីពង្រឹងកិច្ចសហការរវាងប្រទេសបញ្ជូនទាំង៣ និងរដ្ឋាភិបាលថៃដើម្បីការពារនិងលើកកម្ពស់សិទ្ធិរបស់ពលករចំណាកស្រុក។ |  |
| ០៩:៣០ – ០៩:៤៥ | សំរាកអាហារសំរ៉ន់ |  |
| ០៩:៤៥ – ១១:០០ | វគ្គទី៤***:*** អនុម័ត និងចុះហត្ថលេខាលើកំណត់ហេតុប្រជុំ  ដាក់ឆ្លងសេចក្ដីព្រាងកំណត់ហេតុកិច្ចប្រជុំដើម្បីអង្គប្រជុំអនុម័ត  បូកសរុបកិច្ចប្រជុំដោយប្រធានអង្គប្រជុំ  ពិធីចុះហត្ថលេខាលើកំណត់ហេតុកិច្ចប្រជុំដោយប្រធានប្រតិភូទាំងបីប្រទេស។ |  |
| 11.15 – 11.45 | វគ្គទី៥***:*** ចុងបញ្ចប់កិច្ចប្រជុំ   * ចំណាប់អារម្មណ៍តំណាងអង្គការ UNWOMEN * ចំណាប់អារម្មណ៍លើកិច្ចប្រជុំដោយតំណាងប្រតិភូប្រទេសឡាវ * ចំណាប់អារម្មណ៍លើកិច្ចប្រជុំដោយតំណាងប្រតិភូប្រទេសភូមា * មតិបិទកិច្ចប្រជុំដោយ លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្រ្តៃយ៍នសគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស កម្ពុជា |  |
| ១១:៤៥ | សំរាកអាហារថ្ងៃត្រង់ |  |
| ពេលរសៀល | សកម្មភាពកំសាន្ត:  ទស្សនកិច្ចប្រសាទ ឬទស្សនាទីក្រុង ឬពេលវេលាផ្ទាល់ខ្លួន |  |
|  | ពិសារអាហារជម្រាបលា រៀបចំដោយ គណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស (គ.ជ.ប.ជ) |  |

(របៀបវារៈកិច្ចប្រជុំនេះនឹងមានការប្រែប្រួលតាមការចាំបាច់)